રાજકોટ : રાજકોટની રાજમોતી મિલનાં અમદાવાદ સ્થિત બ્રાંચ મેનેજર દિનેશ દક્ષિણીનાં ચકચારી હત્યા કેસમાં જેલ હવાલે રહેલા મિલ માલિક સમીર શાહે કરેલી રેગ્યુલર જામીન અરજીને સેશન્સ કોર્ટે રદ કરી છે. જયારે મિલનાં રાજકોટ મેનેજર સમીર ગાંધીની જામીન અરજીનો ચૂકાદો સંભવત ગુરૃવારે આપવામાં આવશે. રાજમોતી મિલનાં નાણાકીય હિસાબનાં મુદે રાજમોતી મિલનાં અમદાવાદ સ્થિત દિનેશ મગનભાઈ દક્ષિણીને ઢોર માર મારતાં તેનું મોત નિપજયું હતુ. જે બનાવ અંગે રાજમોતી મિલનાં માલિક સમીર શાહ, રાજકોટ મેનેજર સમીર ગાંધી સહિતનાંઓ સામે ફરિયાદ નોંધાઈ હતી. ફરિયાદ બાદ લાંબા સમય પછી મિલ માલિક સમીર શાહ સહિતનાંઓની ધરપકડ થઈ હતી. અને જેલ હવાલે કરવામાં આવ્યાં હતા.